और सबसे आखिर में भारत के प्रधानमंत्री से नोएडा और ग्रेटर नोएडा के पांच लाख लोगों की तरफ से एक बात कहनी है। प्रधानमंत्री ‘फिट इंडिया मूवमेंट’ का नारा दे रहे हैं। योग का दुनिया भर में प्रचार कर रहे हैं। प्लीज बताइए, नोएडा और ग्रेटर नोएडा के पांच लाख लोग अपनी फिटनेस के लिए कहां जाएं? वो योग आसन कहां करें? लोगों को हरे भरे पार्कों की जरुरत थी। लेकिन सिस्टम ने कूड़ाघर बनाया है। क्या कूड़े के ढेर में बैठकर फिट बनेगा इंडिया? लोग पूछ रहे हैं कि सिस्टम द्वारा खराब हवा और पानी से फिट कैसे रहेंगे?